പാരാലിമ്ബിക്സില് ഇന്ത്യ മുന് മെഡല് ജേതാക്കളെ അറിയാം പാരാലിമ്ബിക്സ് മത്സരങ്ങള്ക്ക് ചൊവ്വാഴ്ച തുടക്കമാവുകയാണ്. ഒന്പത് കായിക ഇനങ്ങളിലായി 54 താരങ്ങളാണ് ടോക്കിയോയില് നടക്കുന്ന ഗെയിംസില് ഇന്ത്യയെ പ്രതിനിധീകരിക്കുന്നത്. 1968ല് ആരംഭിച്ച പാരാലിമ്ബിക് ഗെയിംസില് ഇന്ത്യ ഇതുവരെ 12 മെഡലുകളാണ് നേടിയിട്ടുള്ളത്. നാല് വിധം സ്വര്ണം, വെള്ളി വെങ്കല മെഡലുകളാണ് ഇന്ത്യന് താരങ്ങളുടെ പേരില് ഉള്ളത്. 1972, ഹൈഡല്ബര്ഗ് പാരാലിമ്ബിക്സ് മുരളികാന്ത് പെട്ട്ക്കര്: സ്വര്ണ്ണം പാരാലിമ്ബിക്സില് രാജ്യത്തിന് വേണ്ടി ആദ്യ മെഡല് നേടിയത് പെട്ട്ക്കറാണ്. പുരുഷന്മാരുടെ 50 മീറ്റര് ഫ്രീസ്റ്റൈല് നീന്തല് മത്സരത്തില് 37.33 സെക്കന്ഡ് എന്ന ലോക റെക്കോര്ഡ് സമയത്തിലായിരുന്നു താരത്തിന്റെ സ്വര്ണ മെഡല് നേട്ടം. യഥാര്ത്ഥത്തില് ഇന്ത്യന് ആര്മിയിലെ ഒരു ബോക്സര് ആയിരുന്ന പെട്ട്ക്കര് 1965 ലെ ഇന്ത്യപാക് യുദ്ധത്തില് കൈ നഷ്ടപ്പെട്ടതിനെ തുടര്ന്ന് നീന്തലിലേക്കും മറ്റ് കായിക ഇനങ്ങളിലേക്കും തിരിയുകയായിരുന്നു. പാരാലിമ്ബിക്സിലും ഒളിമ്ബിക്സിലും ഇന്ത്യയുടെ ആദ്യ വ്യക്തിഗത സ്വര്ണ്ണ മെഡല് ജേതാവുമായിരുന്നു അദ്ദേഹം. 1984, ന്യൂയോര്ക്ക് യുഎസ്, സ്റ്റോക്ക് മാന്ഡെവില്ലെ യുകെ പാരാലിമ്ബിക്സ് ജോഗിന്ദര് സിംഗ് ബേദി: 1 വെള്ളി, 2 വെങ്കലം ഷോട്ട് പുട്ട് മത്സരത്തില് വെള്ളിയും ജാവലിന് ത്രോ, ഡിസ്കസ് ത്രോ മത്സരങ്ങളില് വെങ്കലവുമാണ് ബേദി നേടിയത്. പാരാലിമ്ബിക്സില് ഏറ്റവും കൂടുതല് മെഡലുകള് നേടിയ താരം എന്ന റെക്കോര്ഡും അദ്ദേഹത്തിന്റെ പേരിലാണ്. ഭീമറാവു കേസര്ക്കര്: വെള്ളി 1984 പാരാലിമ്ബിക്സിലെ പുരുഷന്മാരുടെ ജാവലിന് ത്രോ മത്സരത്തിലാണ് കേസര്ക്കാര് വെള്ളി മെഡല് നേടിയത്. വെങ്കല മെഡല് നേടിയ ജോഗീന്ദര് സിംഗ് ബേദിയെക്കാള് മുന്നില് എറിഞ്ഞിട്ടായിരുന്നു കേസര്ക്കാറിന്റെ നേട്ടം. 2004 ഏഥന്സ് പാരാലിമ്ബിക്സ് ദേവേന്ദ്ര ജഹാരിയ: സ്വര്ണ്ണം ഇരുപത് വര്ഷത്തെ കാത്തിരിപ്പിനു ശേഷം പാരാലിമ്ബിക്സില് ഇന്ത്യക്ക് സ്വര്ണ മെഡല് നേടി കൊടുത്ത താരമാണ് ജഹരിയ. പുരുഷന്മാരുടെ ജാവലിന് ത്രോയില് 62.15 മീറ്റര് എറിഞ്ഞ് 12 വര്ഷത്തെ ലോക റെക്കോര്ഡ് തിരുത്തിയായിരുന്നു താരത്തിന്റെ നേട്ടം. രാജസ്ഥാനിലെ ചുരു ജില്ലയിലെ ഒരു ചെറിയ ഗ്രാമത്തില് നിന്നുള്ള ജഹാരിയയ്ക്ക് ഏകദേശം എട്ട് വയസ്സ് പ്രായമുള്ളപ്പോഴാണ് ഇടത് കൈ നഷ്ടമായത്. ഒരു മരക്കൊമ്ബില് കയറിയപ്പോള് അറിയാതെ വൈദ്യുതി കമ്ബിയില് കയറി പിടിച്ചതിനാലാണ് താരത്തിന്റെ കൈ മുറിച്ചു കളയേണ്ടി വന്നത്. നാളെ ടോക്കിയോയില് ആരംഭിക്കുന്ന പാരാലിമ്ബിക്സിലും ജഹരിയാ മത്സരിക്കുന്നുണ്ട്. രജീന്ദര് സിംഗ് രാഹേലു: വെങ്കലം ഏഥന്സ് ഗെയിംസില് ഇന്ത്യയുടെ രണ്ടാമത്തെ മെഡല് ജേതാവായ രഹേലു 56 കിലോഗ്രാം പുരുഷന്മാരുടെ ഭാരോദ്വഹനത്തില് 157.5 കിലോഗ്രാം ഉയര്ത്തിയാണ് വെങ്കലം നേടിയത്. പഞ്ചാബിലെ ജലന്ധര് ജില്ലയിലെ മെഹ്സാംപൂര് ഗ്രാമത്തില് ജനിച്ച റാഹേലുവിന് എട്ട് മാസം പ്രായമുള്ളപ്പോഴാണ് പോളിയോ ബാധിച്ചത്. 2012, ലണ്ടന് പാരാലിമ്ബിക്സ് ഗിരിഷ നാഗരാജഗൗഡ: വെള്ളി ലണ്ടന് പാരാലിമ്ബിക്സിലെ ഏക ഇന്ത്യന് മെഡല് ജേതാവാണ് നാഗരാജഗൗഡ. പുരുഷന്മാരുടെ ഹൈജമ്ബില് 1.74 മീറ്റര് ചാടിയാണ് താരം വെള്ളി മെഡല് നേടിയത്. ഇടതുകാലില് വൈകല്യമുള്ള നാഗരാജഗൗഡ, ഹൈജമ്ബില് മെഡല് നേടുന്ന ആദ്യ ഇന്ത്യക്കാരനാണ്. ഇനി പോരാട്ടം പാരാലിംപിക്സില് ചരിത്രത്തിലെ മികച്ച പ്രകടനം ലക്ഷ്യമിട്ട് ഇന്ത്യ 2016, റിയോ പാരാലിമ്ബിക്സ് ദേവേന്ദ്ര ജഹാരിയ: സ്വര്ണ്ണം റിയോയില് പുരുഷന്മാരുടെ ജാവലിന് ത്രോയില് 63.97 മീറ്റര് എറിഞ്ഞ് വീണ്ടും ചരിത്രത്തില് ഇടം നേടുകയായിരുന്നു ജഹാരിയ. വീണ്ടും സ്വര്ണ മെഡല് നേടിയ ജഹാരിയ പാരാലിമ്ബിക്സില് രണ്ടു സ്വര്ണം നേടുന്ന ആദ്യ ഇന്ത്യന് താരമായി. മരിയപ്പന് തങ്കവേലു: സ്വര്ണ്ണം റിയോ ഗെയിംസിലെ ഹൈജമ്ബില് 1.89 മീറ്റര് ഉയരത്തില് ചാടിയാണ് തങ്കവേലു സ്വര്ണം നേടിയത്. രാജ്യത്തിന്റെ മൂന്ന് പാരാലിമ്ബിക്സ് സ്വര്ണ മെഡല് ജേതാക്കളില് ഒരാളാണ് അദ്ദേഹം. തമിഴ്നാട്ടിലെ സേലം ജില്ലയില് നിന്നുള്ള താരം മുന് ഏഷ്യന് റെക്കോര്ഡ് തിരുത്തിയാണ് നേട്ടം സ്വന്തമാക്കിയത്. അഞ്ചാം വയസ്സില് ഒരു ബസ് അപകടത്തില് വലതുകാല് നഷ്ടമായ തങ്കവേലു ടോക്കിയോ ഗെയിംസിലും തന്റെ സ്വര്ണം നിലനിര്ത്താന് മത്സരിക്കുന്നുണ്ട്. ദീപ മാലിക്: വെള്ളി റിയോയില് ഷോട്ട്പുട്ട് മത്സരത്തില് 4.61 മീറ്റര് എറിഞ്ഞ് വെള്ളി നേടിയ ദീപ മാലിക് ഇന്ത്യക്ക് വേണ്ടി പാരാലിമ്ബിക് മെഡല് നേടുന്ന ആദ്യ വനിതാ താരമാണ്. പക്ഷാഘാതം ബാധിച്ച് അരയ്ക്ക് താഴെ തളര്ന്ന് പോയ മാലിക്, നട്ടെല്ലിന് ട്യൂമര് ശസ്ത്രക്രിയ ചെയ്ത ശേഷം വീല്ചെയര് സഹായത്തോടെയാണ് കഴിയുന്നത്. നിലവില് പാരാലിമ്ബിക് കമ്മിറ്റി ഓഫ് ഇന്ത്യയുടെ പ്രസിഡന്റാണ് ദീപ മാലിക്. വരുണ് സിങ് ഭാട്ടി: വെങ്കലം പുരുഷന്മാരുടെ ഹൈജമ്ബിലാണ് ഭാട്ടി വെങ്കലം നേടിയത്. 1.86 മീറ്റര് ചാടി തന്റെ കരിയറിലെ ഏറ്റവും മികച്ച പ്രകടനം കാഴ്ചവെച്ചാണ് വരുണ് സിങ് ഭാട്ടി മെഡല് നേടിയത്.